PIEGĀDES LĪGUMS 
(iepirkuma identifikācijas Nr. CAIP 2024/22)
Departamenta Nr. DL-25-____-lī
Piegādātāja Nr.			

Līguma parakstīšanas datums ir pēdējā pievienotā 
droša elektroniskā paraksta un tā laika zīmoga datums.

Rīgas valstspilsētas pašvaldības Labklājības departaments (turpmāk – Departaments) tā direktores Irēnas Kondrātes personā, kura rīkojas saskaņā ar Rīgas domes 2023.gada 30.augusta saistošo noteikumu Nr.RD-23-235-sn “Rīgas valstspilsētas pašvaldības nolikums” 74.punktu un Rīgas domes 2023.gada 29.novembra nolikuma Nr. RD-23-365-no „Rīgas valstspilsētas pašvaldības Labklājības departamenta nolikums” 12.7. punktu, no vienas puses, un
SIA Rol-automatik SET (turpmāk – Piegādātājs), tās valdes locekļa personā, kurš rīkojas saskaņā ar statūtiem, no otras puses,

 (turpmāk – Klients), personas kods, adrese: no trešās puses,
 
turpmāk kopā – Līdzēji, bet katrs atsevišķi – Līdzējs, 
 
[bookmark: _Hlk194590592]pamatojoties uz Ministru kabineta 2023. gada 5.septembra noteikumiem Nr. 512 “Eiropas Savienības Atveseļošanas un noturības mehānisma plāna 3.1. reformu un investīciju virziena “Reģionālā politika” 3.1.2.1.i. investīcijas “Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem” otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” īstenošanas noteikumi”, Rīgas domes 2024. gada 24. janvāra lēmumu Nr. RD-24-3242-lē “Par projekta “Atbalsta pasākumi cilvēkiem ar invaliditāti mājokļu vides pieejamības nodrošināšanai” (PVM ID APS0458.01), un ievērojot 2024. gada 23. augusta starp Departamentu un Centrālo finanšu un līgumu aģentūru noslēgto vienošanos Nr. DL-24-98-lī “Vienošanās par Eiropas Savienības Atveseļošanas fonda projekta īstenošanu Nr. 3.1.2.1.i.0/2/24/I/CFLA/039”, kā arī ņemot vērā Piegādātāja piedāvājumu, kas iesniegts saskaņā ar atklāta konkursa “Stacionāro elektromehānisko riteņkrēslu pacēlāju un krēsla pacēlāju piegāde un uzstādīšana dzīvojamo māju kāpņu telpās” (identifikācijas Nr. CAIP 2024/22) rezultātā noslēgto Vispārīgo vienošanos Nr.DL-24-90-lī, noslēdz šādu līgumu (turpmāk tekstā – Līgums).
1. LĪGUMA PRIEKŠMETS
Departaments uzdod un Piegādātājs apņemas veikt viena slīpā tipa paceļamas platformas STPM-HL, ražotājs SIA “ROL-automatik SET” stacionārā elektromehāniskā riteņkrēslu pacēlāja (turpmāk – Prece) piegādi un uzstādīšanu šādā adresē: nepieciešamības gadījumā veicot arī objekta pielāgošanu (turpmāk – Darbi), kā arī nodrošināt garantijas apkalpošanu saskaņā ar Līgumu un normatīvo aktu prasībām. Precīzs Preces un Darbu apraksts un saistošās Darbu izpildes prasības ir norādītas tehniskajā specifikācijā, kas pievienota Līguma pielikumā (1. pielikums).



2. LĪGUMCENA UN APMAKSAS NOTEIKUMI
2.1. Par Līgumā noteiktās Preces piegādi un Darbu kvalitatīvu un pilnīgu izpildi tiek noteikta līgumcena 9 053,00 EUR (deviņi tūkstoši piecdesmit trīs euro un 00 centi), neskaitot pievienotās vērtības nodokli 21% (turpmāk – PVN). PVN tiek maksāts atbilstoši spēkā esošajiem normatīvajiem aktiem.
2.2. Līgumcena saskaņā ar Piegādātāja iesniegto piedāvājumu ir kopējā naudas summa bez PVN, kuru Departaments samaksās Piegādātājam par pilnā apjomā un noteiktos termiņos piegādātu Preci un veiktiem Darbiem. Līgumcena ietver visus izdevumus un atlīdzību, kāda Piegādātājam pienākas sakarā ar pilnīgu un pienācīgu Līgumā noteikto saistību izpildi, t.sk. transporta un sakaru līdzekļu izmaksas, darba aizsardzības un organizācijas izmaksas, mērinstrumentu, palīgierīču un mehānismu nomas vai ekspluatācijas izmaksas, administratīvie izdevumi (kopēšana, dokumentu sagatavošana u.tml.), nodokļi (izņemot PVN), apdrošināšana un citas izmaksas, kuras saistītas ar līgumsaistību izpildi. Līgumcena Līguma darbības laikā nevar tikt paaugstināta. 

3. DARBU ORGANIZĀCIJAS KĀRTĪBA UN DARBU NODOŠANA
3.1. Darbu organizāciju, tai skaitā darba aizsardzības pasākumu organizāciju Darbu izpildes vietā nodrošina Piegādātājs.
3.2. Piegādātājs nodrošina pilnīgu Darbu izpildi līdz 2025. gada 19. decembrim.
3.3. Līdzēji 5 (piecu) darba dienu laikā rakstveidā informē viens otru par apstākļiem (izmaiņām), kuri var ietekmēt Līguma būtisko noteikumu izpildi. 
3.4. Pēc visu Darbu pabeigšanas Līguma 1. punktā noteiktajā (-s) adresē (-s) Departaments sagatavo Darbu pieņemšanas un nodošanas aktu, kuru paraksta Piegādātājs, Klients un Departamenta pārstāvis. Darbu pieņemšanas un nodošanas akts ir pamats Piegādātāja piegādātās Preces un veikto Darbu apmaksai Līguma 2.1. apakšpunktā noteiktās līgumcenas apmērā.
3.5. Piegādātājam pirms Darbu pieņemšanas un nodošanas akta parakstīšanas ir pienākums iesniegt Departamentam aktu, kuru parakstījis Klients, apliecinot Preces uzstādīšanu un pacēlāja lietošanas apmācību saņemšanu.
3.6. Departaments izskata un sniedz atbildi Piegādātājam par Piegādātāja iesniegtajiem dokumentiem 5 (piecu) darba dienu laikā, skaitot no dienas, kurā tos saņēmis, ja Līgumā nav noteikts cits termiņš.

4. LĪDZĒJU PIENĀKUMI UN TIESĪBAS
4.1. Piegādātājs atbild par:
4.1.1. Preces piegādi un Darbu veikšanu un organizēšanu atbilstoši Līguma dokumentos un normatīvajos aktos noteiktajiem kvalitātes rādītājiem;
4.1.2. savlaicīgu Departamenta informēšanu par iespējamām izmaiņām, pretrunām dokumentos, pārbaudēm un citiem apstākļiem;
4.1.3. pārbaudēs atklāto defektu savlaicīgu un kvalitatīvu novēršanu;
4.1.4. visu darba drošības pasākumu organizāciju un ievērošanu objektā, kā arī nepieciešamajiem nostiprinājumiem, uzrakstiem un apgaismojumiem;
4.1.5. tīrību Darbu izpildes teritorijā visā Darbu izpildes laikā, kā arī to, lai Preces uzstādīšanas adresē esošie būvgruži un materiālu atliekas nepiesārņo objektam piegulošo teritoriju;
4.1.6. savlaicīgu drošības pasākumu organizāciju Preces uzstādīšanas adresē (-s), ja Darbu laikā rodas apdraudējums jebkuru personu dzīvībai, veselībai vai mantai;
4.1.7. normatīvo aktu prasību ievērošanu, lai nepieļautu apkārtējās vides piesārņošanu un vides stāvokļa pasliktināšanu;
4.1.8. Departamenta pārstāvju un kontroles funkcijas veicošo institūciju pārstāvju iekļūšanas nodrošināšanu Darbu izpildes teritorijā;
4.1.9. Preces piegādi un Darbu nodošanu Līgumā noteiktajā termiņā;
4.1.10. Darbu nodošanu tikai tādiem apakšuzņēmējiem, kuri ir saņēmuši Latvijas Republikas normatīvajos aktos noteiktās atļaujas un sertifikātus uzticētās Darba daļas veikšanai, vienlaikus uzņemoties pilnu atbildību par piesaistīto apakšuzņēmēju darbu.

4.2. Klients apņemas:
4.2.1. netraucēt Piegādātājam veikt Līguma 1.punktā minētos darbus un nepieciešamības gadījumā, nodrošināt Piegādātāja iekļūšanu mājoklī abpusēji saskaņotā laikā;
4.2.2. sniegt Piegādātājam Darbu veikšanai nepieciešamo informāciju;
4.2.3. nekavējoties ziņot Departamentam par Darbu neatbilstību ergoterapeita atzinumam vai Līgumā noteiktajam; 
4.2.4. saudzīgi izturēties pret Preci un veiktajiem Darbiem un nepieļaut Preces tīšus bojājumus garantijas laikā; 
4.2.5. Departamenta pārstāvju un kontroles funkcijas veicošo institūciju pārstāvju iekļūšanas nodrošināšanu Darbu izpildes teritorijā;
4.2.6. pēc Darbu pilnīgas izpildes parakstīt Darbu pieņemšanas un nodošanas aktu.

4.3. Departaments atbild par:
4.3.1. pārbaužu un kontroles īstenošanu saskaņā ar normatīvo aktu un Līguma dokumentu prasībām;
4.3.2. Departamenta pilnvaroto pārstāvju darba organizāciju;
4.3.3. Darbu pieņemšanu;
4.3.4. maksājumu veikšanu Līgumā norādītajos termiņos un kārtībā;
4.4. atturēšanos no darbībām, kas traucē Preces piegādi vai Darbu izpildi, ja vien tās nav saistītas ar konstatētiem normatīvo aktu pārkāpumiem no Piegādātāja puses.

5. GARANTIJAS 
5.1. Preces un Darbu, un tajos izmantoto materiālu garantijas laiks ir 24 (divdesmit četri) kalendāra mēneši, skaitot no Darbu nodošanas un pieņemšanas akta parakstīšanas dienas.
5.2. Ja Līgums tiek lauzts pirms termiņa, garantijas noteikumus piemēro atbilstoši šajā Līguma nodaļā noteiktajam, bet garantijas laiks tiek skaitīts no Līguma laušanas dienas un attiecas uz Preci un Darbiem (tai skaitā materiāliem, konstrukcijām un tehnoloģijām), kuri veikti līdz Līguma laušanas brīdim.
5.3. Piegādātājs uzņemas pilnu atbildību par Preces un Darbu (tai skaitā izmantoto materiālu, konstrukciju un tehnoloģiju) kvalitāti. Garantijas laikā Precei un izpildītajiem Darbiem konstatētos defektus Piegādātājs novērš par saviem līdzekļiem un ar savu darbaspēku piecu darba dienu laikā no brīža, kad Piegādātājs pats šādus defektus atklājis vai Piegādātājs no Klienta ir saņēmis rakstisku paziņojumu - pretenziju par atklāto defektu.
5.4. Gadījumos, kad Preces bojājumi radušies trešās personas vai ārēju apstākļu iespaidā, konstatētos defektus Piegādātājam nav jānovērš par saviem līdzekļiem.
5.5. Garantijas laikā Piegādātājs nodrošina uzstādītās Preces bezmaksas apkopi atbilstoši Preces tehnisko apkopju reglamentam. 
5.6. Ja objektīvu šķēršļu dēļ (tehniski vai tehnoloģiski) darbu veikšanas termiņš pārsniedz 5 (piecas) darba dienas, Līdzēji vienojas par defektu novēršanas termiņu.
5.7. Ja Piegādātājs uzskata, ka nav atbildīgs par garantijas laikā atklātu defektu, Piegādātājs piecu darba dienu laikā no pretenzijas saņemšanas dienas par to rakstiski paziņo Klientam.
5.8. Strīdus un domstarpības Līdzēji atrisina pārrunu ceļā vai pieaicinot neatkarīgu ekspertu. Ja Klients nepiekrīt Piegādātāja argumentiem un pieprasa novērst defektu, Līdzēji pieaicina neatkarīgu ekspertu defektu novērtēšanai un vainojamā Līdzēja noteikšanai. Eksperta izdevumus sedz vainojamais Līdzējs. Eksperta slēdziens ir Līdzējiem saistošs.
5.9. Ja Piegādātājs pēc Līgumā minētā paziņojuma saņemšanas neuzsāk defektu novēršanas darbus, nesniedz atbildi vai neiesniedz Līgumā minēto paziņojumu, Klients ir tiesīgs uzskatīt, ka Piegādātājs atsakās veikt defektu novēršanas darbus.
5.10. Ja Piegādātājs atsakās veikt defektu novēršanas darbus, Klients bez saskaņošanas ar Piegādātāju ir tiesīgs šo darbu veikšanai pieaicināt citu uzņēmēju. Šajā gadījumā samaksu par defektu novēršanas darbiem sedz Piegādātājs. 

6. NORĒĶINU KĀRTĪBA
6.1. Piegādātājs pēc Līguma 3.4. apakšpunktā minēto Darbu pieņemšanas un nodošanas akta parakstīšanas sagatavo grāmatvedības attaisnojuma dokumentus elektroniskā formātā (turpmāk – elektronisks rēķins), atbilstoši Rīgas valstspilsētas pašvaldības portālā www.eriga.lv (turpmāk – www.eriga.lv) sadaļā “Rēķinu iesniegšana” norādītajai informācijai par elektroniskā rēķina formātu.
6.2. Elektroniskos rēķinus apmaksai Piegādātājs iesniedz Departamentam, izvēloties vienu no sekojošiem rēķina piegādes kanāliem:
6.2.1. Rīgas valstspilsētas pašvaldības e-pakalpojumu “Rēķinu iesniegšana” portālā https://www.eriga.lv;
6.2.2. Valsts pārvaldes pakalpojumu portālā www.latvija.lv norādot pašvaldības e-adresi:  EINVOICE@90011524360.
6.3. Līgumā noteiktā kārtībā iesniegts elektronisks rēķins nodrošina Līdzējiem elektroniskā rēķina izcelsmes autentiskumu un satura integritāti.
6.4. Elektroniskā rēķina apmaksas termiņš ir 10 (desmit) darba dienas, ja Piegādātājs Departamentam elektronisku rēķinu ir iesniedzis atbilstoši www.eriga.lv sadaļā “Rēķinu iesniegšana” norādītajai informācijai par elektroniskā rēķina formātu, ar nosacījumu, ka Piegādātājs ir iesniedzis pareizi, atbilstoši Līguma nosacījumiem, aizpildītu elektronisko rēķinu.
6.5. Piegādātājam ir pienākums portālā www.eriga.lv sekot līdzi iesniegtā elektroniskā rēķina apstrādes statusam.
6.6. Ja Piegādātājs ir iesniedzis nepareizi aizpildītu vai Līguma nosacījumiem neatbilstošu elektronisko rēķinu, Departaments šādu rēķinu apmaksai nepieņem un neakceptē. Piegādātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Piegādātājs ir iesniedzis atkārtoto elektronisko rēķinu.



7. LĪGUMA DARBĪBA
7.1. Līgums stājas spēkā ar tā abpusējas parakstīšanas brīdi un reģistrēšanu Rīgas valstspilsētas pašvaldības Vienotās informācijas sistēmas lietojumprogrammā „Līgumi” un ir spēkā līdz Līdzēju saistību pilnīgai izpildei.
7.2. Vienpusēja atkāpšanās no Līguma, neizpildot tajā paredzētās saistības, nav pieļaujama, izņemot Līgumā un Latvijas Republikas normatīvajos aktos noteiktajos gadījumos.
7.3. Departaments ir tiesīgs vienpusēji atkāpties no Līguma ar rakstisku paziņojumu, kas iesniegts Piegādātājam 7 (septiņas) kalendāra dienas iepriekš, šādos gadījumos:
7.3.1. Piegādātājs pārkāpj vai nepilda, t.sk. nepienācīgi pilda Līgumā vai normatīvajos aktos noteiktās prasības;
7.3.2. Piegādātājs nav uzsācis Darbus objektā 5 (piecu) dienu (termiņš, kas Darbu uzsākšanai noteikts Uzaicinājumā, un papildus 10 dienas) laikā, skaitot no Līguma spēkā stāšanās brīža;
7.3.3. Piegādātājs ir kavējis Darbus objektā tādā apmērā, ka to pabeigšana nav iespējama Līguma 3.2. apakšpunktā noteiktajā termiņā;
7.3.4. Darbi tiek veikti neatbilstoši Līguma dokumentu prasībām, kvalitātes vai tehnoloģijas prasībām un pēc atgādinājuma netiek uzsākta defektu novēršana;
7.3.5. Piegādātājs kādā citā veidā nepilda Līgumā noteiktās saistības tādā mērā, ka tiek apdraudēta Darbu kvalitāte vai izpildes termiņš un Departaments par to iepriekš ir rakstiski brīdinājis Piegādātāju, nosakot novēršanas termiņu, bet Piegādātājs nav ievērojis Departamenta norādījumus;
7.3.6. Piegādātājs normatīvajos aktos noteiktajā kārtībā ir atzīts par maksātnespējīgu vai pieņemts lēmums par Piegādātāja likvidāciju;
7.3.7. ja Departamentam iesniegts nepatiesu informāciju saturošs dokuments vai, ja Līgums noslēgts uz nepatiesas informācijas pamata;
7.3.8. Piegādātāja piemērotā līgumsoda apmērs Līguma ietvaros sasniedzis 10% (desmit procentus) no kopējās Līguma summas;
7.3.9. Piegādātājs ir patvaļīgi pārtraucis Darbu izpildi;
7.3.10. Departamentam ir tiesības vienpusēji atkāpties no Līguma pirms termiņa, par to rakstveidā brīdinot Piegādātāju, ja Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.3.11. Publisko iepirkumu likuma 64. pantā noteiktajos gadījumos.
7.4. Visos gadījumos, kad Līgums tiek izbeigts pirms termiņa neatkarīgi no iemesla, Piegādātājs saņem samaksu tikai par faktiski veiktajiem un kvalitatīvi izpildītajiem Darbiem un tajos izmantotajiem materiāliem. Samaksas aprēķinā tiek ņemta vērā Darbu kvalitāte un Līguma summu veidojošie pamatelementi. Piegādātāja un ar viņu saistīto personu zaudējumi un citi izdevumi netiek atlīdzināti.

8. LĪDZĒJU MANTISKĀ ATBILDĪBA
8.1. Līdzēji atbild par tiešajiem zaudējumiem, kas viņu vainas dēļ Darbu laikā nodarīti otra Līdzēja tehniskajiem līdzekļiem, izstrādājumiem un darbiem. Par trešās personas nodarītajiem tiešajiem zaudējumiem Darbu laikā atbild šī trešā persona. Par trešajai personai nodarītajiem tiešajiem zaudējumiem Darbu laikā atbild vainīgais Līdzējs. Līdzēju netiešie zaudējumi netiek atlīdzināti.
8.2. Piegādātājs atbild par tiešajiem zaudējumiem, kas rodas veicot Darbus Preces uzstādīšanas vietā, kā arī par defektiem, kas tiek atklāti garantijas laikā, ja tie radušies Piegādātāja vainas vai neuzmanības dēļ.
8.3. Piegādātājam var tikt piemērots līgumsods 0,5% (nulle komats piecu procentu) apmērā no Līgumcenas par katru Darbu izpildes termiņa kavējuma dienu, bet ne vairāk kā 10% (desmit procentu) no kopējās Līguma summas.
8.4. Jebkura no Līguma izrietoša maksājuma samaksas kavējuma gadījuma samaksu nesaņēmušais Līdzējs ir tiesīgs piemērot otram Līdzējam līgumsodu 0,5% (nulle komats piecu procentu) apmērā no kavētā maksājuma summas par katru kavējuma darba dienu, bet ne vairāk kā 10% (desmit procentus) no kopējās Līguma summas.
8.5. Līguma 8.3. apakšpunktā minēto līgumsodu Departaments ietur no veicamā maksājuma. Līgumsoda samaksa neatbrīvo Piegādātāju no saistību izpildes, kā arī zaudējumu atlīdzināšanas pienākuma.
8.6. Par zaudējumiem un Līguma pārkāpumiem, kas radušies nepārvaramas varas darbības rezultātā, vai tādu objektīvu, no Līdzējiem neatkarīgu apstākļu dēļ, kurus tie neparedzēja, nevarēja paredzēt, kā arī nevarēja novērst to nelabvēlīgās sekas, atbildība neiestājas.
8.7. Visos gadījumos, kad Departaments atkāpjas no Līguma sakarā ar Piegādātāja pieļautajiem pārkāpumiem vai vainojamu rīcību, Piegādātājs maksā Departamentam līgumsodu 10% (desmit procentu) apmērā no Līguma summas, kā arī Departaments bezstrīdus kārtībā ietur savus tiešos zaudējumus no summām, kas pienākas Piegādātājam. Ja Līdzēji nevar vienoties par maksājuma apmēru, tad tās daļas, ko Departaments ietur no Piegādātājam paredzētiem maksājumiem, apmēra novērtējumam Līdzēji var pieaicināt neatkarīgu ekspertu.
8.8. Departaments neatbild par Piegādātāja saistībām, kuras tas uzņēmies attiecībā pret trešajām personām, lai nodrošinātu Līguma izpildi vai sakarā ar Līgumu. Jebkādas šāda veida saistības vai līgumi kļūst Departamentam saistoši tikai ar viņa tiešu un nepārprotamu rakstisku piekrišanu.
8.9. Ja Departaments konstatē, ka Piegādātājs ir pārkāpis Līguma 10. punktā noteiktos pienākumus, Departaments ir tiesīgs piemērot līgumsodu 1% (viena procenta) apmērā no Līguma summas par katru konstatēto gadījumu, bet ne vairāk kā 10% (desmit procenti) no kopējās Līguma summas.

9. LĪGUMA GROZĪJUMI
9.1. Līdzēji, savstarpēji rakstiski vienojoties, var grozīt Līguma noteikumus (saskaņā ar Publisko iepirkumu likuma 61. panta trešās daļas 1. punktu un piektās daļas 1. punktu), veicot šādus satura un apjoma grozījumus:
9.1.1. grozījumi ir nebūtiski;
9.1.2. grozījumi ir būtiski un tiek izdarīti Līguma 9.3. punktā noteiktajos gadījumos, ievērojot Publisko iepirkumu likuma noteikumus par Līguma grozījumiem;
9.1.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
9.2. Līguma grozījumi ir nebūtiski, ja tie precizē Līguma saturu atbilstoši faktiskajai situācijai vai precizē pārrakstīšanās vai gramatiskās kļūdas.
9.3. Būtiski Līguma nosacījumu grozījumi ir pieļaujami, ja:
9.3.1. Līguma izpildes gaitā radusies un iepriekš objektīvi neparedzama nepieciešamība iekļaut papilddarbus vai izslēgt atsevišķus darbus, kā rezultātā netiek būtiski izmainīts darbu apjoms, kā arī netiek pasliktināts gala rezultāts un netiek palielināta kopējā Līgumcena.
9.3.2. savstarpēji vienojoties, pagarināt Līguma darbības termiņu līdz Darbu pilnīgai izpildei, bet ne ilgāk kā līdz 2026. gada 1. februārim.
9.3.3. Departamentam ir nepieciešamas papildu līdzvērtīgu Preču piegādes, kas nebija iekļautas iepirkumā, un Piegādātāja maiņa radītu būtisku izmaksu pieaugumu un/vai radītu ievērojamas grūtības. Par papildu piegāžu iekļaušanu Līgumā Līdzēji ir tiesīgi vienoties tikai pēc Departamenta iniciatīvas.
9.3.4. Līguma grozījumi ir nepieciešami tādu iemeslu dēļ, kurus Departaments iepriekš nevarēja paredzēt.
9.4. Par izmaiņām Līguma 9.3.1.apakšpunkta izpratnē nav uzskatāms Darbu apjoma palielinājums, kas radies, Piegādātājam izmainot Darbu veikšanas metodi (tehnoloģisko paņēmienu), un šādu Darbu veikšanas metodes maiņu Departaments nav pieprasījis.
9.5. Ja Līguma izpildes gaitā radusies Līguma 9.3.3. punktā minētā nepieciešamība veikt izmaiņas Līguma 1.pielikumā, tad Pusēm ir tiesības vienoties par šādām izmaiņām, kā arī atbilstošām Līguma summas izmaiņām 20 % (divdesmit procentu) apmērā no Līguma summas, objektīvi izvērtējot izmaiņu pamatotu nepieciešamību.
9.6. Visi grozījumi, papildinājumi pie Līguma, kā arī citas Līdzēju vienošanās, kas ir saistītas ar tā izpildi un darbību, tiek noformētas rakstveidā un stājas spēkā pēc tam, kad tās parakstījuši abi Līdzēji. Visi Līguma papildinājumi, grozījumi un vienošanās ir tā neatņemamas sastāvdaļas.
9.7. Līgumā neatrunātās Līdzēju savstarpējās tiesiskās attiecības apspriežamas saskaņā ar Latvijas Republikas normatīvo aktu prasībām.

10. LĪGUMA IZPILDĒ IESAISTĪTĀ PERSONĀLA NOMAIŅA
10.1. Piegādātājs ir tiesīgs bez saskaņošanas ar Departamentu veikt personāla nomaiņu, kā arī papildu personāla iesaistīšanu Līguma izpildē, izņemot Līguma 10.2. apakšpunktā minētos gadījumos.
10.2. Piegādātāja personālu, kuru tas iesaistījis Līguma izpildē, par kuru sniedzis informāciju Departamentam un kura kvalifikācijas atbilstību izvirzītajām prasībām Departaments ir vērtējis pēc Līguma noslēgšanas drīkst nomainīt tikai ar Departamenta rakstveida piekrišanu, ievērojot Līguma 10.3. apakšpunkta nosacījumus.
10.3. Departaments nepiekrīt Līguma 10.2. apakšpunktā minētā personāla nomaiņai, ja pastāv kāds no šādiem nosacījumiem:
10.3.1. Piegādātāja piedāvātais personāls neatbilst tām paziņojumā par līgumu un iepirkuma dokumentos noteiktajām prasībām, kas attiecas uz Piegādātāja personālu;
10.3.2. tiek nomainīta persona, uz kura iespējām Piegādātājs balstījies, lai apliecinātu savas kvalifikācijas atbilstību paziņojumā par līgumu noteiktajām prasībām, un piedāvātajai personai nav vismaz tāda pati kvalifikācija, uz kādu Piegādātājs atsaucies, apliecinot savu atbilstību iepirkumā noteiktajām prasībām;
10.4. Departaments pieņem lēmumu atļaut vai atteikt Piegādātāja personāla nomaiņu iespējami īsā laikā, bet ne vēlāk kā 5 (piecu) darba dienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Līguma noteikumiem.
10.5. Darbu izpildes laikā Departamentam ir tiesības pieprasīt nomainīt Līguma izpildē iesaistītos speciālistus gadījumā, ja tie savus pienākumus veic nekvalitatīvi, neievēro Līguma noteikumus vai spēkā esošos normatīvos aktus. Piegādātāja pienākums ir nodrošināt Departamenta prasību izpildi par personāla nomaiņu.
10.6. Ja Piegādātājs neievēro Līguma 10. punktā noteikto iesaistītā personāla nomaiņas kārtību, Departaments var apturēt Darbu izpildi līdz Piegādātājs ir novērsis konstatētos pārkāpumus. Šī punkta piemērošanas gadījumā Līguma 3.2. apakšpunktā noteiktais Darba izpildes termiņš netiek pagarināts.

11. NEPĀRVARAMA VARA
11.1. Līdzēji ir atbrīvoti no atbildības par savu saistību nepildīšanu, ja šāda neizpilde ir notikusi nepārvaramas varas (force majeure) iestāšanās rezultātā. Par nepārvaramas varas apstākļiem uzskatāmi: ugunsgrēki, dabas stihijas, jebkura rakstura karadarbība vai tās draudi, streiki, blokādes, valsts institūciju akti un darbības, kas būtiski izmaina Līdzēju saimnieciskās darbības nosacījumus, tā ka tālāka darbība kļūst neiespējama, vai nes tikai zaudējumus, kā arī citi no Līdzējiem neatkarīgi apstākļi.
11.2. Līdzēju līgumsaistību neizpildīšana ir attaisnojama, ja šis Līdzējs pierāda, ka neizpildīšanas cēlonis ir bijis Līguma 11.1. apakšpunktā minētais šķērslis, kuru tas nevarēja kontrolēt, un nevarēja saprātīgi sagaidīt, lai šis Līdzējs paredzētu šķēršļa rašanos Līguma noslēgšanas brīdī vai izvairītos no šķēršļa, vai pārvarētu tā sekas. Ja šķērslis ir īslaicīgs, saistību neizpildīšana ir attaisnota tikai uz saprātīgu laiku, kas noteikts, ņemot vērā šķēršļa ietekmi uz Līguma izpildīšanu.
11.3. Līdzējs, kas nokļuvis nepārvaramas varas apstākļos, nekavējoties rakstveidā informē par to otru Līdzēju, ziņojumam pievienojot kompetentas iestādes izsniegtu izziņu, kura satur minēto apstākļu apstiprinājumu un raksturojumu, izņemot, ja par nepārvaramas varas iestāšanos lēmumu pieņem Ministru kabinets, normatīvajos aktos noteiktajā kārtībā. 
11.4. Ja nepārvaramas varas apstākļi turpinās ilgāk kā 3 (trīs) mēnešus, katrs Līdzējs ir tiesīgs atkāpties no Līguma.

12. NOSLĒGUMA NOTEIKUMI
12.1. Līdzēju kontaktpersonas Līguma izpildes organizēšanai:
12.1.1. Departamenta pārstāvis (kontaktpersona) ir, e-pasta adrese.
12.1.2. Piegādātāja kontaktpersona ir, tālr., e-pasta adrese:.
12.1.3. Klients, tālr., e-pasta adrese:.
12.2. Visus strīdus un domstarpības Līdzēji risina sarunu ceļā. Nepieciešamības gadījumā tiek pieaicināti attiecīgi sertificēti eksperti. Ja arī tad vienošanās netiek panākta, strīds tiek risināts Latvijas Republikas tiesā Latvijas Republikas normatīvajos aktos paredzētajā kārtībā.
12.3. Līdzēji 3 (trīs) darba dienu laikā paziņo otram Līdzējam par savas atrašanās vietas, bankas rekvizītu un citām būtiskās informācijas izmaiņām, kas var ietekmēt Līguma pienācīgu izpildi. Līdzēji uzņemas pilnu atbildību par šī pienākuma pienācīgu nepildīšanu.
12.4. Līgums ar 2 (diviem) pielikumiem ir sagatavots latviešu valodā uz 14 (četrpadsmit) lapām un parakstīts elektroniski. Līgumam ir pievienoti pielikumi:
12.4.1. Tehniskās specifikācijas (1.pielikums);
12.4.2. Darbu pieņemšanas un nodošanas akts (2.pielikums).

LĪDZĒJU JURIDISKĀS ADRESES UN REKVIZĪTI:
	Departaments:
Rīgas valstspilsētas pašvaldības Labklājības departaments

Adrese: Baznīcas 19/23, Rīga, LV-1010
Norēķinu rekvizīti:
Rīgas valstspilsētas pašvaldība
Adrese: Rātslaukums 1, Rīga, LV-1050
NMR kods: 90011524360
PVN reģ. Nr.: LV90011524360 
Banka: Valsts kase
Kods: TRELLV22
Konts: LV64TREL980259715700B
RD iestāde:  FD (Atbalsta pasākumi cilvēkiem ar invaliditāti mājokļu vides pieejamības nodrošināšanai)

	Piegādātājs:
SIA “Rol-automatik SET”
Adrese: 
Norēķinu rekvizīti:
Reģ.Nr.
PVN reģ. Nr. 
Banka: 
Kods: 
Konts:





Valdes loceklis:_________  

	[…]
	


Klients: 
personas kods:
adrese: 


Šis dokuments ir parakstīts ar drošu elektronisko parakstu un satur laika zīmogu
Šis dokuments ir parakstīts ar drošu elektronisko parakstu un satur laika zīmogu
